TRNAVA. Regionálny úrad verejného zdravotníctva v Trnave zakázal od pondelka 8. februára otvorenie všetkých predškolských a školských zariadení na území okresov Trnava, Hlohovec a Piešťany.
Odvoláva sa na prijatý COVID automat a regionálne indikátory, podľa ktorých je epidemiologická situácia v okresoch Trnava a Hlohovec na úrovni 4. stupňa varovania a v okrese Piešťany na úrovni 3. stupňa varovania.Písali smeČítajte
"Vzhľadom na najvyšší stupeň varovania, vysokú mieru 7-dňovej incidencie, ktorá má len mierne klesajúci charakter, ako aj dokázanú prítomnosť vysokého percenta britskej mutácie v populácii, otvorenie škôl by mohlo viesť k ďalšiemu zhoršeniu epidemiologickej situácie vo výskyte ochorenia COVID-19," konštatoval regionálny hygienik v usmernení pre okresy Trnava a Hlohovec, ktoré sú podľa COVID automatu čierne.
V prípade Piešťan v zdôvodnení zmenil len stupeň varovania, pretože okres je medzi červenými.
Regionálny úrad verejného zdravotníctva v Trnave tak urobil bodku za neistotou primátorov, starostov a ďalších zriaďovateľov škôl. Vládou prezentovaný COVID automat otvorenie škôl za určitých podmienok nevylučoval ani v čiernych okresoch, teda tých, ktoré sú v 4. stupni varovania.
Ekonomické dôsledky pandémie ohrozujú aj posledné nezávislé printové médiá v našich mestách a obciach. Patrí medzi ne aj sieť regionálnych týždenníkov MY, ktorá pod touto hlavičkou prevádzkuje 23 platených týždenníkov, 27 spravodajských regionálnych webov a viac ako 50 FB stránok.
Toto všetko už môže byť čoskoro minulosťou, pretože ekonomický útlm nám spôsobil masívny prepad predaja a príjmov. Ak chcete, aby aj vo vašom meste alebo v regióne zostali zachované kritické a nezávislé médiá (noviny a web) a ak chcete, aby vás o práci mesta a života v ňom neinformovali iba mestom financované média, podporte nás. Už aj sumou 4€ mesačne prispievate k tomu, aby sme mohli aj naďalej prinášať aktuálne a pravdivé informácie o živote vo vašom regióne, meste a obci. Vašu podporu teraz potrebujeme viac ako inokedy predtým. Ďakujeme!